L'ocupació hotelera a Sagunt durant el mes de juliol supera els registres de 2023
08 d’agost 2024

![](/media/f5dhrkkb/oficina-turismo-puerto-1-_c.jpg?width=850&height=592.5112612612612)

Les dades sobre ocupació hotelera del mes de juliol reflectixen que s'ha aconseguit enguany en el mes de juliol un 93 % d'ocupació en els allotjaments de la ciutat, segons dades de la regidoria de Turisme de l'Ajuntament de Sagunt. Això suposa un u per cent més que en 2023.

                  ![](/media/wvybhgfu/dji_0598_c.jpg?width=337&height=190&mode=max) ![](/media/nbrjeimf/img_7486_c.jpg?width=293&height=196&mode=max)

Un total de 3.982 turistes han visitat durant el mes de juliol les oficines de turisme i punts d'informació. D'eixa xifra, un 30 % han sigut turistes internacionals, mentre que en 2023 el percentatge era del 23 %. La procedència dels visitants ha sigut, majoritàriament, França, Itàlia i el Regne Unit. Pel que respecta a procedències nacionals, el 33 % dels visitants són locals, els madrilenys i madrilenyes suposen el 20 %, els turistes de la Comunitat Valenciana el 15 % i els aragonesos i aragoneses el 5 %.

![](/media/102a3cqc/img_0344_c.jpg?width=268&height=213&mode=max)

Les demandes, majoritàriament, han sigut sobre horaris i informació sobre monuments i patrimoni (37 %), seguit de demandes d'informació sobre festes (23 %) i, en tercer lloc, les consultes sobre informació local (16 %). També han sol·licitat informació sobre oci, incloent-hi el festival Sagunt a Escena, i transports, amb un 6 % cadascun.

La regidora de Turisme, Natalia Antonino, afirma: "La nostra ciutat continua sent una opció prioritària per als turistes internacionals i, a més, es manté el fort turisme nacional. És important ressaltar la diversitat de recursos turístics de què disposem perquè l'estada a la nostra ciutat siga una experiència inoblidable". A més, ha afegit: "Això és positiu per a la ciutat i el seu creixement".

![](/media/inbjgm00/img_9336_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ocupacio-hotelera-a-sagunt-durant-el-mes-de-juliol-supera-els-registres-de-2023/ "Facebook")
*   [](http://twitter.com/share?url=https://aytosagunto.es/va/actualitat/l-ocupacio-hotelera-a-sagunt-durant-el-mes-de-juliol-supera-els-registres-de-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ocupacio-hotelera-a-sagunt-durant-el-mes-de-juliol-supera-els-registres-de-2023/ "Linked In")
*   [](mailto:?body=https://aytosagunto.es/va/actualitat/l-ocupacio-hotelera-a-sagunt-durant-el-mes-de-juliol-supera-els-registres-de-2023/)